সঞ্জু ফিরছেন দলে! অজিদের বিরুদ্ধে কী হবে ভারতের একাদশ?

ওয়েব ডেস্ক : অস্ট্রেলিয়ার বিরুদ্ধে ৫ ম্যাচের টি২০ সিরিজ খেলছে ভারত (India vs Australia t20 Series 2025)। সিরিজে ২-১ ব্যবধানে এগিয়ে রয়েছে টিম ইন্ডিয়া। শনিবার রয়েছে সিরিজের শেষ ম্যাচ। এই ম্যাচ হবে ব্রিসবেনে। এই ম্যাচ জিতলে ৩-১ ব্যবধানে সিরিজ জিতে নেবে ভারত (India)। অন্যদিকে সমতা ফেরানোর চেষ্টা করবে অস্ট্রেলিয়া (Australia)। তবে আজকের ম্যাচে ভারতীয় দলে কোনও পরিবর্তন হবে? না একই দল নিয়ে মাঠে নামবে ব্লু ব্রিগেড।

মনে করা হচ্ছে, আজকের ম্যাচের জন্য ভারতীয় দলে বেশ কিছু পরিবর্ত হতে পারে। জিতেশ শর্মার জায়গায় দলে জায়গা পেতে পারেন উইকেটকিপার-ব্যাটার সঞ্জু স্যামসন (Sanju Samson)। তবে তিনি গত ম্যাচে মাত্র ২২ ও ৩ রান করেছিলেন। অন্যদিকে শুভমন গিল (Subhman Gill) ও অধিনায়ক সূর্যকুমার যাদবের (Surya Kumar Yadav) ব্যাটিংয়ের উপরেও নজর থাকবে সকলের। অন্যদিকে গত সাত ম্যাচে হাফ সেঞ্চুরি করতে পারেননি গিল। গত ম্যাচে করেছিলেন ৪৬ রান। ফলে আজ কেমন ব্যাটিং করেন তিনি সেদিকে নজর থাকবে সকলের।

আরও খবর : মাসে ৪ লক্ষ টাকাও কি যথেষ্ট নয়? খোরপোশ মামলায় সুপ্রিম পর্যবেক্ষণে স্বস্তি শামির?

অন্যদিকে ভালো ফর্মে নেই অধিনায়ক সূর্যকুমারও। গত ম্যাচে দুর্দান্ত শুরু করলেও বেশি রান করতে পারেননি তিনি। অন্যদিকে এশিয়া কাপের ‘হিরো’ তিলক বর্মাও ব্যাটে রান পাননি। তিনি গত তিন ম্যাচে করেছেন যথাক্রমে ০, ২৯, ৫ রান। তবে ভালো খেলছেন ওপেনার অভিষেক শর্মা। তাঁর আক্রমমাত্মক স্টার্ট ভারতকে শক্তি জুগিয়েছে। পাশাপাশি ওয়াসিংটন সুন্দর ও অক্ষর প্যাটেলের ক্যামিও ভারতকে শেষের দিকে কিছুটা ভরসা দিয়েছে। ভারতের বোলিং বিভাগে অর্শদীপ সিং ও জশপ্রীত বুমরা ভারতীয় পেস বিভাগকে শক্তিশালী করেছে। পাশাপাশি বরুণ, অক্ষর ও ওয়াশিংটনের কারণে ভারত আরও শক্তিশালী হয়ে উঠেছে।

অন্যদিকে ট্রাভিস হেডের অনুপস্থিতে ম্যাথিউ শর্ট গত ম্যাচে নিজেকে প্রমাণ করতে পারেননি। তবে তিনি আজ নিজেকে প্রমাণ করতে চাইবেন। জশ হ্যাজেলউড সিরিজ থেকে সরে যাওয়ার কারণে, বোলিং বিভাগে ধার কমেছে অজিদের। ফলে নাথান এলিস ও অ্যাডাম জাম্পা দায়িত্ব নিয়েছেন।

আজ ভারতীয় দলের সম্ভাব্য একাদশ কী হতে পারে দেখে নিন…..

অভিষেক শর্মা, শুভমন গিল (সহ অধিনায়ক), সূর্যকুমার যাদব (অধিনায়ক), তিলক বর্মা, শিবম দুবে, সঞ্জু স্যামসন (উইকেট কিপার), অক্ষর প্যাটেল, ওয়াশিংটন সুন্দর, বরুণ চক্রবর্তী, জশপ্রীত বুমরা, অর্শদীপ সিং

দেখুন অন্য খবর :

The post সঞ্জু ফিরছেন দলে! অজিদের বিরুদ্ধে কী হবে ভারতের একাদশ? first appeared on KolkataTV.